**Karácsonyi szeretet-himnusz**

**Az igazi szeretet –**

**az 1.Kor 13 karácsonyi változata**

- Ha a házamat fenyőágakkal, gyertyákkal, égőkkel és csilingelő harangocskákkal díszítem fel, de a családom felé nincs bennem szeretet, nem vagyok egyéb, mint díszletrendező.

- Ha a konyhában fáradozom, karácsonyi süteményeket sütök kilószámra, ízletes ételeket főzök, és az evéshez csodálatosan megterített asztalt készítek elő, de a családom felé nincs bennem szeretet, nem vagyok egyéb, mint szakácsnő.

- Ha a szegénykonyhán segédkezem, az öregek otthonában karácsonyi énekeket énekelek, és minden vagyonomat segélyként elajándékozom, de az emberek felé nincs bennem szeretet, mindez semmit nem használ nekem.

- Ha a karácsonyfát csillogó angyalkákkal és horgolt hópelyhekkel díszítem fel, ezernyi ünnepen veszek részt, a templomi kórusban énekelek, de Jézus Krisztus nincs a szívemben, akkor nem értettem meg, miről is szól a karácsony.

- A szeretet félbeszakítja a sütést, hogy megölelje gyermekét.

- A szeretet hagyja a lakásdíszítést, és megcsókolja a házastársát.

- A szeretet barátságos az idő szűke ellenére is.

- A szeretet nem irigyel másokat házukért, amiben jól kiválasztott karácsonyi porcelán és hozzáillő asztalterítő van.

- A szeretet nem kiált rá a gyerekekre, hogy menjenek már az útból, hanem hálás érte, hogy vannak, és útban tudnak lenni.

- A szeretet nem csak azoknak ad, akiktől kap is valamit, hanem örömmel ajándékozza meg épp azokat, akik ezt nem tudják viszonozni.

- A szeretet mindent elvisel, mindent hisz, mindent remél, mindent eltűr. - A szeretet soha el nem múlik.

- A videojátékok tönkremennek, a gyöngysorok elvesznek, a számítógépek elavulnak.

**De a szeretet ajándéka megmarad karácsony elmúltával is.**